UUTISANKKURIT SANAN ÄÄRESSÄ
Shalom ja tervetuloa ohjelman pariin!
Olen TV7 Israelin toimituspäällikkö Jonathan Hessen.
Vieraanamme on hyvä ystäväni Amir Tsarfati.
Shalom, Jonathan! - Mahtava juttu, että olet täällä.
Voitko aluksi rukoilla? Jatkamme sitten.
Isä, kiitos, että Sinä olet totuuden alkuunpanija -
ja olet myös saattanut alkuun paikkoja ja välikappaleita, kuten TV7, -
kertomaan totuuttasi.
Näinä päivinä ja aikoina, jolloin on paljon eksytystä, -
pyydämme, että Sinä vahvistaisit niitä tahoja, -
jotka pyrkivät tavoittamaan omiasi kaikkialla maailmassa totuudella -
ja Messiaan pelastavalla tuntemisella.
Siunaa tämän ohjelman sisältö ja kaikkea tekniikkaa.
Suo, että kaikki, mitä sanomme, -
koskettaa kaikkien sielun ja sydämen sisimpiä sopukoita -
ja tuoda heidät lähemmäs Sinua.
Kiitämme Sinua Jeshuan nimessä, aamen.
Kuten sanoin, on tosi innostavaa saada sinut mukaan ohjelmaan.
Meillä on katsojille tärkeitä ilmoitusasioita, -
joita paljastamme ohjelman mittaan.
Mutta voisitko ensin antaa pienen maistiaisen niille, -
jotka eivät tiedä, kuka on Amir Tsarfati?
Henkilön on vaikea puhua itsestään, mutta yritän, kun kerran pyysit.
Siitähän on olemassa juutalainen viisauskin.
Se merkitsee kirjaimellisesti: "Älä kehu ihmistä hänen itsensä edessä."
Jatka vain.
Lähtökohtani oli se, että synnyin juutalaiseen perheeseen.
Vanhempani erosivat, kun olin pieni. Vartuin sijaishuollossa.
Koin elämässäni syvän kriisin, joka melkein päätti elämäni.
Sen kautta löysin Jeshuan Vapahtajana lukiokavereideni kautta.
Kävin kasteella. Liityin Israelin armeijaan.
Aloitin panssarijoukoissa. Menin upseerikouluun.
Minusta tuli upseeri -
silloisessa Israelin sotilashallinnossa Länsirannalla ja Gazassa.
Etenin nopeasti Jerikon varakuvernööriksi.
Olin mukana tiimissä, joka neuvotteli palestiinalaisten kanssa, -
kun olimme vetäytymässä Jerikosta osana Gazan ja Jerikon sopimusta.
Se kuului Oslon sopimuksen ensimmäiseen vaiheeseen.
Armeijapalvelukseni jälkeen koin tärkeäksi sen, -
kuka esittelee Israelia suurelle yleisölle.
Kun esittelin Jerikoa ja Israelin vetäytymisvalmisteluja -
arvovieraille eri puolilta maailmaa, tajusin, miten tärkeää on, -
kuka esittelee Israelia, miten hän näkee asiat ja millä tavalla hän toimii.
Niinpä halusin lisensoiduksi oppaaksi täällä Israelissa, -
jotta voin esitellä ihmisille tätä maata, historiaa -
ja jopa tulevaisuutta Messiaan uskovan näkökulmasta.
Sitten koin kutsun opiskelemaan palvelutyötä Yhdysvaltoihin.
Tulin takaisin. Siinä välissä opiskelin vielä saksaa Saksassa.
Opetustyöni Israelissa ja ympäri maailman -
synnytti Behold Israel -palvelujärjestön.
Se opettaa Israelista ja Lähi-idästä Raamatun profetioiden valossa.
Se on suosikkiaiheeni Raamatussa.
Raamatusta lähes 30 prosenttia käsittelee tulevaisuuden tapahtumia.
Israel itsekin on täysi ihme, -
jonka profeetat ennustivat.
Nykyisin olemme vahvasti läsnä internetissä.
Järjestämme Israel-kiertueita. Käyn puhumassa ympäri maailmaa.
Olen kirjoittanut useita kirjoja. Työmme kasvaa.
Meillä on yli 20 YouTube-kanavaa eri kielillä. Sanoma leviää.
Uskomme, että elämme ratkaisevia aikoja, -
ei pelkästään maailmassa vaan myös Kristus-ruumiissa.
Uskon, että meidän täytyy vahvistaa uskovia ja rohkaista heitä sillä, -
mitä me tiedämme Jumalan Sanasta.
Samaan aikaan uskon, että näinä eksytyksen päivinä -
on keskeistä ymmärtää maailman tapahtumia Raamatun Sanan valossa.
Sellaista selvää ymmärrystä ei ole monessa paikassa.
Monet puhuvat Israelista -
ymmärtämättä, mitä täällä oikeasti on meneillään.
Juuri siksi koin, että yhteistyö TV7:n kanssa on todella tärkeä.
Ainakin mitä minä tiedän, TV7 on paras englanninkielinen lähde -
uutisille, jotka tulevat Israelista.
Koin, että tähän yhteistyöhön kannattaa panostaa -
näinä viimeisinä aikoina, ja niitä nämä todella ovat.
Totta. Kiitos Herralle mahdollisuudesta -
palvella Häntä yhdessä muiden uskovien kanssa, -
jotka haluavat paitsi viedä Jumalan valtakuntaa eteenpäin -
myös toimia yksimielisesti -
ja vahvasti eteenpäin pyrkien -
eikä kaasu pohjassa vaihde vapaalla, kuten hepreassa sanotaan.
Sanoit jotain mielenkiintoista. Eksytyksen päivät.
TV7 Israel ja erityisesti TV7 Israel-uutiset -
syntyi tarpeesta ja siitä ymmärryksestä, -
että on tarve taistella eksytystä vastaan.
Nykyään iso osa kansainvälisestä mediasta -
ja myös kotimaisesta mediasta eri maissa -
ei täytä journalistisen etiikan vaatimuksia.
Aluksihan niidenkin periaate on ollut puhdas.
Ne pyrkivät uutisoimaan tapahtumista -
kertomaan, mitä näkee, selittämään kokonaiskuvaa -
ja sitten välittämään sen lukijoille, katsojille -
ja yleensä ihmisille, jotka lähetys tavoittaa.
Mutta joskus toimitustyöhön pääsee vahvasti vaikuttamaan ideologia.
Uskon, että siinä on myös vahva hengellinen elementti.
Joillain toimijoilla on hengellisiä kannustimia.
He yrittävät manipuloida tiettyjä äänitorvia eri tavoin ympäri maailman.
Yhdysvalloissa senaattori Hiram Johnson -
lausui vuonna 1918 jotain, mikä myöhemmin tuli kuuluisaksi.
Tutustuin siihen lukiessani ensimmäisestä maailmansodasta.
Hän sanoi: "Sodan ensimmäinen uhri on totuus."
Mikä on totuus, ellei Jumala?
Siellä, missä pidetään esillä Jumalaa, on aina myös paholaisen edustajia -
yrittämässä eksyttää. Paholainen on eksyttäjä.
Se on hyvin todellista.
Olen seurannut sinua tiiviisti sosiaalisessa mediassa.
Äitini lähettää minulle aina linkkejäsi.
Materiaalisi valaisee näitä ratkaisevia aikoja, joita nyt elämme.
Mutta siirrytäänpä siihen, mitä olemme aloittamassa yhdessä.
Se on minullekin hyvin rohkaisevaa.
Olemme saaneet ohjelmistamme paljon sähköposteja -
monilta ihmisiltä ympäri maailmaa.
Monet merkittävät organisaatiot hyödyntävät uutisiamme työssään.
Mutta mitä Raamattu loppujen lopuksi sanoo asioista?
Ohjaan heidät aina linkkien kautta sinun luoksesi -
tai muiden raamatunopettajien luo, -
jotka ovat erittäin hyvin perillä lopunaikojen profetioiden tilanteesta.
Mutta olen huomannut, että sille on suuri tarve, -
kun liikkeellä on myös hyvin paljon eksytystä.
Maailmassa on monia järjestöjä, jotka väittävät olevansa kristittyjä -
ja palvelevansa suurta yleisöä tiedonvälityksessä, -
mutta ne menevät ja valehtelevat räikeästi ajankohtaisista tapahtumista.
Itse katselen sitä hämmästyneenä, miten niin voi tehdä, -
ja he ovat varmoja siitä, että he ovat oikeassa, -
vaikka tietoja ei ole vahvistettu ja niillä ei ole mitään todellisuuspohjaa.
Nämä samat palvelujärjestöt toimivat näin kerta toisensa jälkeen.
Silloin tällöin lähetän heille sähköpostia -
ja sanon, että he levittävät virheellistä tietoa.
Joko minut estetään tai en saa mitään vastausta.
Heistä valtaosa ei halua edes kuulla, että heitä oikaistaan tapahtumista.
Sehän on meidän tehtävämme. Valaisemme tilannetta kentällä.
Nyt esiteltävänä olevan ohjelmamme nimi on Lähi-itä aikajanalla.
Mitä voit kertoa siitä, miten tärkeä tällainen ohjelmatyyppi on?
Periaatteessa me esitämme kysymyksiä -
ja vastaamme niihin miljoonien ihmisten joukkomediassa.
Kuten sanoit ja kuten aiemmin keskustelimme, -
sana 'eksytys' kuvaa erittäin hyvin nykypäivän menoa maailmalla.
Jeesuksen tärkein opetus lopunajoista Öljymäellä -
alkaa varoituksella eksytyksestä.
Syy on se, että mitä lähemmäs tulemme sitä hetkeä, -
kun seurakunta otetaan täältä pois, sitä enemmän eksytys lisääntyy.
Lopulta jopa myös monet Raamattuun uskovat ihmiset, -
jotka eivät ole juurtuneet Jumalan Sanaan, eksyvät.
Toisaalta on myös sellaisia, jotka ovat varmasti mukavia ihmisiä.
He saattavat kutsua itseään kristityiksi.
Se ei tee minuun vaikutusta, -
sillä ajattelen, että hedelmistään puu tunnetaan.
Mediakentällä suhteessa Israeliin on kaksi ääripäätä.
Toisessa ääripäässä ovat ne, -
jotka oletettavasti raportoivat Israelista mutta vihaavat Israelia.
He sanovat olevansa kristittyjä. Olen nähnyt sellaisia aivan liikaa.
Toisessa ääripäässä ovat ne, jotka ihannoivat Israelia niin, -
että kaikki on pahaa, ellei Israel saa koko Abrahamille luvattua maata.
Mikään muu ei ikinä tyydytä heitä.
Kyse on vain Israelista. Israelin Jumala unohtuu.
Siksi uskon, että on tarpeellista -
ja on olemassa tarve -
ohjelmalle, joka esitetään arvostetulla -
asemansa vakiinnuttaneella kanavalla, kuten TV7:llä, -
ja joka tuo tasapainoa.
Puhumme Israeliin ja Lähi-itään vaikuttavista maailman tapahtumista.
Tarkastelemme niitä sen kautta, mitä Raamattu sanoo, -
eikä sen mukaan, mikä on ideologiani ja mihin suuntaan olen kallellani.
Minä seuraan paljon mediaa, -
koska nyt on nähtävillä se, -
että media toimii hyvin merkittävässä osassa -
ihmisjoukkojen mielten muokkaajana enemmän kuin kertaakaan historiassa.
Nyt media tekee yhteistyötä isojen teknologiayritysten kanssa.
Vähän aikaa sitten ihmiset siirtyivät valtamediasta sosiaaliseen mediaan.
Nyt valtamedia ja sosiaalinen media ovat käytännössä yhtä.
Puolueettomalle uutisoinnille on nyt suuri tarve.
Samoin tarvitaan tietolähdettä, joka auttaa uskovia ymmärtämään, -
kuten sanoit, Raamatun näkökulmaa siihen, -
mitä ajankohtaisten tapahtumien taustalla on.
Harmikseni täytyy todeta, että sellaiset tietolähteet ovat hyvin harvassa.
Eksytystä on kaikkialla ympärillämme. On "faktantarkastajia", -
jotka eivät tiedä faktoista mitään. Luulevat tietävänsä.
Se muka tuo uutisorganisaatiolle uskottavuutta, -
mutta se tekee heistä vain typeryksiä.
Mutta se ihmisjoukko, joka etsii totuutta, -
ikävä kyllä pienenee pienenemistään, -
sillä väkijoukkoja aivopestään. Tämä on taistelu. Tämä on sota.
Me käymme nyt sotaa ihmisten mielistä.
Useimmissa kodeissa Israelissa -
televisio on päällä melkein ympäri vuorokauden joka päivä, -
etenkin uutiset. Vaikka tekee jotain muuta, uutiset pyörivät taustalla.
Sieltä tarttuu aina jotain.
Samoin Amerikassa ja muuallakin uutiset pyörivät taustalla aina.
Meidän täytyy antaa ihmisille vaihtoehto.
Me voimme istua kotona ja valittaa tai sitten voimme tehdä asialle jotain.
Uskon, että tämä uusi televisio-ohjelma -
on meille hyvä tilaisuus vaikuttaa.
Lähi-itä aikajanalla -ohjelmassa me teemme vain havaintoja ajoista.
Emme aio osallistua tapahtumiin.
Emme yritä manipuloida tapahtumia, -
jotta ne sopisivat käsitykseemme Raamatusta.
Ei. Raamattu on Jumalan Sanaa.
Se pitää paikkansa tänä päivänä yhtä hyvin kuin tuhansia vuosia sitten.
Ja se pysyy iankaikkisesti. Jumalan Sana on ikuinen.
Se on selvä asia ja totta.
Jos katsot tätä mukia, näet sillä puolella TV7:n logon.
Minä en näe sitä.
Se ei muuta sitä tosiasiaa, että mukissa on TV7-logo.
Eli loppujen lopuksi minä katselen asiaa omasta vinkkelistäni, -
sinä omastasi, mutta totuus on yksi, ja Jumala on totuus.
Se ei ikinä muutu.
Se on kestävä. Se pysyy ikuisesti.
Ja niin, meille Jumala on Isä, -
Taivaallinen Isämme.
Hän on hyvä Jumala.
Hän huolehtii meistä ja rakastaa meitä.
Ja sen rakkauden ymmärtäminen. En ymmärtänyt, mitä rakkaus on, -
ennen kuin esikoiseni syntyi.
Yhtäkkiä ymmärsin, miten paljon rakastan poikaani.
Aloin pohtia, etten ehkä voi ymmärtää, miten paljon Jumala rakastaa minua, -
sillä Hän rakasti maailmaa niin, että Hän antoi ainoan Poikansa, -
ettei yksikään, joka Häneen uskoo, ei kuole vaan saa iankaikkisen elämän.
Rakkautensa vuoksi Hän haluaa osoittaa meille: -
"Te elätte tässä ajassa."
"Nämä ovat niitä merkkejä. Ne tulevat haastamaan teitä."
"Ne aiheuttavat teille erilaisia esteitä."
"Mutta tietäkää, että minä olen Isänne ja pidän teistä huolta."
Olen täysin samaa mieltä. Uskon, että elämässämme täällä -
on kaksi rinnakkaista tasoa, maailman tapahtumat ja sinun elämäsi.
Maailman tapahtumat on kerrottu ennalta 2 700―2 900 vuotta sitten.
Ne ovat kaikkein tarkin kuvaus maailman tapahtumista tänä päivänä.
Emme ikinä pysty estämään Hesekielin sotaa, -
antikristuksen valtaantuloa tai uutta maailmanjärjestystä.
Emme ikinä pysty estämään suurta luopumusta -
emmekä myöskään ylöstempausta taikka Kristuksen toista tulemusta.
Ne tulevat tapahtumaan. Kyse on sinun asemastasi.
Mitä teet elämässäsi? Missä sinä olet suhteessa Raamattuun?
Se, mitä sinä uskot -
ja missä elämäsi on suhteessa Jumalaan, -
määrittää sinun asemasi, kun maailmantapahtumat alkavat toteutua.
Näetkö ne maailman vai taivaan näkövinkkelistä?
Oletko osa sitä, mikä ei ole sinua varten, koska et tee niin kuin pitäisi?
Vai oletko uskollinen, ja sinut otetaan täältä pois ja katselet näitä asioita.
Sanon aina, että älkää edes yrittäkö estää maailman tapahtumia.
Paavali sanoo Raamatussa, ettei hän tahdo pitää uskovia tietämättöminä -
mutta aikakausista ja määrähetkistä ei tarvitse kirjoittaa, sillä he tietävät.
Hän sanoo, että kun maailma sanoo "Nyt on rauha", sen yllättää turmio.
Hän varoittaa meitä siitä, mitä maailmalle tapahtuu.
Ja meidän täytyy ymmärtää, että se tapahtuu varmasti. Sitä ei voi muuttaa.
Voimme muuttaa vain päättämällä, seuraammeko Messiasta vai emme, -
missä olemme niiden tapahtumien aikana.
Tämän takia Matt. 25:1―13 on minusta hyvä.
Se kertoo siitä, tulee aina olla valmis ja lamput täynnä.
Voin tunnustaa ajatelleeni nuorena joissakin kohdissa, -
että minä kyllä uskon, mutta en halua itselleni uskovan rajoitteita, -
sillä ne ovat haastavia.
Mutta kun saa Jumalan armon, -
yhtäkkiä on helppo seurata, tai ei helppo, mutta alkaa elää, -
niin että haluaa pyrkiä kohti Kristuksen kaltaisuutta.
Luen nopeasti nämä jakeet.
Tämä on Matt. 25:1―13.
"Silloin on taivasten valtakunta oleva kymmenen neitsyen kaltainen, -
jotka ottivat lamppunsa ja lähtivät ylkää vastaan.
Mutta viisi heistä oli tyhmää ja viisi ymmärtäväistä.
Tyhmät ottivat lamppunsa, mutta eivät ottaneet öljyä mukaansa.
Mutta ymmärtäväiset ottivat öljyä astioihinsa ynnä lamppunsa.
Yljän viipyessä tuli heille kaikille uni, ja he nukkuivat.
Mutta yösydännä kuului huuto: 'Katso, ylkä tulee! Menkää häntä vastaan.'
Silloin kaikki nämä neitsyet nousivat ja laittoivat lamppunsa kuntoon.
Ja tyhmät sanoivat ymmärtäväisille: 'Antakaa meille öljyänne, -
sillä meidän lamppumme sammuvat'. Mutta ymmärtäväiset vastasivat -
ja sanoivat: 'Emme voi, se ei riitä meille ja teille.
Menkää ennemmin myyjäin luo ostamaan itsellenne.'
Mutta heidän lähdettyään ostamaan ylkä tuli; -
ja ne, jotka olivat valmiit, menivät hänen kanssansa häihin, -
ja ovi suljettiin."
Kiehtovaa tässä on se, -
että he olivat luultavasti taivasalla jossain ulkona -
ja oli täysin pimeää.
Se on täydellinen vertauskuva pimeydestä nyt ympärillämme.
Ainoastaan öljy, pyhä öljy Jumalan lampussa -
valaisee ja loistaa kauttamme, niin että näemme ympärillemme, -
ja se ohjaa polkuamme Jeesuksen luo.
Tässä ihmeellisessä vertauksessa Jumalan valtakunnasta voi nähdä -
tyhmien ja viisaiden eron selvästi. Tyhmä ajattelee, -
että jos hän teeskentelee kristittyä, hänellä on riittävästi öljyä, -
niin että hän voi näyttää muille, että hänellä on valo.
Mutta kun pitää mennä ulos -
ja tarvitsee paljon öljyä valaisemaan tietä, öljyä ei ole.
Ihmisen tekee viisaaksi... Viisaus on muuten Pyhän Hengen persoona.
Sananlaskuissa sanotaan, että viisaus oli läsnä, kun maailma luotiin.
Viisautta on henkilökohtainen suhde ja Pyhä Henki sisimmässä.
Ihminen on silloin valmis, vaikka olisi keskiyö ja hän nukkuisi.
Kun Herra tulee noutamaan meidät ylöstempauksessa, -
puolet planeetasta nukkuu, puolet on valveilla aikavyöhykkeiden takia.
Ei väliä nukutko vai oletko valveilla. Sillä on väliä, onko öljyä riittävästi.
Tapaan sanoa, ettei kirkossa käyminen ei tee ihmisestä kristittyä, -
kuten ei parkkipaikalla seisominen tee kenestäkään autoa.
Ihmisellä pitää olla henkilökohtainen suhde Jumalaan.
Valmiina oleminen lopunaikoina on sitä, että on henkilökohtainen suhde -
ja Pyhä Henki, ei ympärillä tai vieressä vaan sisimmässä.
Pyhä Henki on loppujen lopuksi se, joka öljyn antaa.
Valo tulee Häneltä. Kun se on meillä sisimmässämme, -
Jeesus sanoo Matt. 5:ssä: "Te olette maailman valkeus."
Hän on valo, mutta kun Hän on meissä, -
Hän on suurempi kuin se, joka on maailmassa.
Silloin voimme olla valona. Ellei se ole meissä vaan ympärillämme, se on eri.
Olemme maailmassa mutta emme maailmasta.
Meidän täytyy pian alkaa päätellä tätä ohjelmaa.
Ensimmäinen Lähi-itä aikajanalla -jakso -
esitetään täällä Israelissa sunnuntaina.
Käsittelemme maailmanlaajuisia tapahtumia.
Kaikkea, mikä vaikuttaa sekä suorasti että epäsuorasti -
Jerusalemin rauhaan ja tulevaisuuteen, -
joka on jo ennalta määrätty Raamatussa.
Raamatun profetiat vaativat meitä valmistautumaan niihin aikoihin.
Puhumme myös käytännön tavoista, -
miten elää ja mitä kaikki merkitsee meille uskovina.
Lisäksi, kuten mainitsin, olemme maailmassa mutta emme maailmasta.
Haluaisin vielä lukea Matt. 4:8―11:n.
"Taas perkele otti [Jeesuksen] kanssansa sangen korkealle vuorelle -
ja näytti hänelle kaikki maailman valtakunnat ja niiden loiston -
ja sanoi hänelle: 'Tämän kaiken minä annan sinulle,
jos lankeat maahan ja kumarrat minua'."
Se tarkoittaa, että paholainen jo silloin vaati tai väitti, -
että kaikki on sen, kaikki valtakunnat.
"Silloin Jeesus sanoi hänelle: 'Mene pois, saatana; sillä kirjoitettu on: -
'Herraa, sinun Jumalaasi, pitää sinun kumartaman -
ja häntä ainoata palveleman'."
Se on ihmeellistä. Saatana yritti jo aiemmin.
Siksi Jumala ilmeisesti heitti sen alas -
sieltä, missä se oli. On sanottu, -
että paholaisen tapauksessa viisaus turmeli paholaisen.
Mutta tahdon sanoa, että tätä näemme tänä päivänä.
Saatana haluaa otteeseensa miljardit kadotetut sielut tässä maailmassa.
Ja millä tavalla se pyrkii siihen...
Siksi tämä on niin voimallinen taho ja julkaisukanava.
Saatanan yksi nimi on ilmavallan hallitsija. Ilma-aaltojen.
Sitä kautta se toimii. Se käyttää televisiota, internetiä, -
sosiaalista mediaa ja muuta.
Niiden avulla se aivopesee ihmisiä, muokkaa ihmisten mieltä, -
ja ujuttaa heihin koko omaa agendaansa.
Tässä se tuli Jeesuksen luo kokeilemaan.
Silloin Jeesus oli ihmisenä maan päällä.
Saatana ei ymmärrä, ettei se onnistu eikä toimi.
Selvästi se ei ollut tässä kovin viisas.
Mutta jos se kokeili sitä Jeesukseen, -
kuinka paljon enemmän sitten meihin kaikkiin?
Meillä on puolisen minuuttia ohjelma-aikaa jäljellä.
Kiitos, että tulit tänne.
Tulemme jatkossa tekemään paljon yhteistyötä.
Olemme siitä oikein innoissamme.
Rukoilen lyhyesti tähän loppuun.
Taivaallinen Isä, kiitos, että saimme olla tässä yhdessä -
ja kertoa monille uskoville kautta maailman, -
miten merkittäviä aikoja me elämme -
ja millaisia suunnitelmia meillä on palvella Sinua, Herra.
Pyydämme, että ohjelmamme tuo julki ja julistaa Sinun nimeäsi, -
korostaa ainoastaan Sinun nimeäsi -
ja käyttää meitä työkaluina siihen, että tahtosi tapahtuu tulevaisuudessa.
Sinun on kunnia, ylistys ja kiitos.
Jeshua HaMashiachin nimessä, aamen.
Kiitos, Amir.
Kiitos myös katsojille. Näemme pian Lähi-itä aikajanalla -ohjelmassa.
Jumalan siunausta. Näkemiin!
Suomennos: Marianne Tenetz